  Виталий Пронин Ужъя кун инспекция ивортэмъя, туннэ нуналлы ужасьёс азьын пунэме кылёнъёс 17 миллион 116 сюрс манет пала лыдъясько.Та лыдпус, кылем толэзен ӵошатыса, 19 процентлы яке 4 миллион 116 сюрс манетлы ичигес. Озьыен, калыклэсь уждунзэ ӝегатон учыръёс туэ арлэн кутсконаз кулэсмыны ӧдъязы.Уждунэз кема дыр ӵоже ини ӝегато «Буммаш» огазеяськонын. Но пусйыны кулэ: кылем арлэн пумаз та предприятие ужасьёсыз азьын пунэме кылёнъёссэ 2 миллион 3 сюрс 300 манетлы кулэстыны пӧрмытӥз. Озьы ке но уждун ӝегатӥсьёслэн радысьтызы потыны солы ӧз кылды на.Уждунэз ӝегатӥсьёслэн списоказы туннэ шедемын куать огазеяськонъёс. Соос пӧлын: Алнаш ёросысь «Иж-Кама» огазеяськон - 202 ужась азьын 2 миллион 790 сюрс манет тыр пунэме кылёнъёс, Можга ёросысь Пычасысь парсь вордон комплекс - 89 ужасьлэсь 3 миллион 379 сюрс манет тыр коньдонзэ ӝегатэм, Каракулино ёросысь «Троицкое» хозяйство - 160 адямилы тыремын ӧвӧл 1 миллион 439 сюрс манет, Сарапул ёросысь «Мазунинское» гурт кооператив 127 муртлэсь 1 миллион 340 сюрс манетсэ ӝегатэ. Пусйыны кулэ: вань та огазеяськонъёс ортчо банкрот кариськон ужрадэз.Елена  Никитина Туспуктэмез: www. susanin.udm.ru Теги: Алнаш Буммаш Можгаёрос уждун  